સગીરા સાથે રેપના ગૂનાના આરોપીને ટ્રાયલ કોર્ટે પોક્સોના કાયદા હેઠળ ફરમાવેલી સાત વર્ષની સજાને ફેરવીને હાઇકોર્ટના જસ્ટિસ એમ.આર. શાહ અને જસ્ટિસ એ.વાય. કોગજેની ખંડપીઠે આઇપીસીની ધારા ૩૭૫ હેઠળ ૧૦ વર્ષની કરવાનો મહત્ત્વપૂર્ણ ચુકાદો આપ્યો છે. બે કાયદાની આંટીઘૂંટી અને મુગ્ધાવસ્થાના સંબંધો સાથે સંકળાયેલા ગૂનાની છણાવટ કરતાં આ કેસમાં જસ્ટિસ શાહની ખંડપીઠે અત્યંત મર્મસ્પર્શી અવલોકનો કરતાં નોંધ્યું છે કે,‘કેન્દ્ર અને રાજ્ય સરકારે પોક્સોના કાયદાનો ટીનેજર્સ, યુવાનો, સ્કૂલ-કોલેજના વિદ્યાર્થીઓ વચ્ચે મહત્તમ પ્રચાર-પ્રસાર કરવો જોઇએ.